
JONIŠKIO RAJONO SAVIVALDYBĖS TARYBA

SPRENDIMAS
DĖL DIENOS IR TRUMPALAIKĖS SOCIALINĖS GLOBOS NEĮGALIESIEMS ASMENIMS TEIKIMO IR MOKĖJIMO UŽ PASLAUGAS TVARKOS APRAŠO PATVIRTINIMO

2013 m. gegužės 30 d. Nr. T-85
Joniškis


Vadovaudamasi Lietuvos Respublikos socialinių paslaugų įstatymu (Žin., 2006, Nr. 17-589), Lietuvos Respublikos Vyriausybės 2006 m. birželio 14 d. nutarimu Nr. 583 patvirtinto Mokėjimo už socialines paslaugas tvarkos aprašo (Žin., 2006, Nr. 68-2510; 2009, Nr. 27-1053) IV ir V skyriais, Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 patvirtintu  Socialinių paslaugų katalogu  (Žin., 2006, Nr. 43-1570; 2010, Nr. 83-4393), Joniškio rajono savivaldybės taryba nusprendžia
patvirtinti Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašą (pridedama).



Savivaldybės meras								 Gediminas Čepulis

PATVIRTINTA
Joniškio rajono savivaldybės tarybos
2013 m. gegužės 30 d. sprendimu Nr. T-85
(Joniškio rajono savivaldybės tarybos
2018 m. kovo 29 d. sprendimo Nr. T-51 redakcija)


DIENOS IR TRUMPALAIKĖS SOCIALINĖS GLOBOS NEĮGALIEMS ASMENIMS TEIKIMO IR MOKĖJIMO UŽ ŠIAS PASLAUGAS  
TVARKOS APRAŠAS

 SKYRIUS


. Dienos ir trumpalaikės socialinės globos neįgaliems asmenims teikimo ir mokėjimo už šias paslaugas tvarkos aprašas (toliau – Tvarkos aprašas) reglamentuoja Joniškio rajono savivaldybėje (toliau – savivaldybė) teikiamų dienos ir trumpalaikės socialinės globos paslaugų neįgaliems asmenims institucijoje organizavimo, skyrimo, sustabdymo, nutraukimo ir mokėjimo už šias paslaugas sąlygas.
. Tvarkos aprašas taikomas toms socialinėms paslaugoms, kurias planuoja savivaldybė, kurios yra teikiamos paslaugas teikiančioje įstaigoje ar organizacijoje (toliau – Įstaiga) ir kurių teikimas finansuojamas iš savivaldybės biudžeto ar savivaldybės biudžetui skiriamų Lietuvos Respublikos valstybės biudžeto specialiųjų tikslinių dotacijų socialinės globos paslaugoms organizuoti.
. Dienos ir trumpalaikės socialinės globos paslaugų teikimą savivaldybėje administruoja savivaldybės administracijos Socialinės paramos ir sveikatos skyrius (toliau – Skyrius) vadovaudamasis  Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais.
. Tvarkos apraše vartojamos sąvokos atitinka Lietuvos Respublikos socialinių paslaugų įstatyme ir kituose teisės aktuose apibrėžtas sąvokas.
. Šiuo Tvarkos aprašu privalo vadovautis Skyrius, socialinio darbo specialistai, Įstaigos ir paslaugų gavėjai.

 SKYRIUS


. Dienos socialinė globa – tai visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu. Paslaugos sudėtis: informavimas, konsultavimas,  tarpininkavimas ir atstovavimas, bendravimas, laisvalaikio organizavimas, ugdymo organizavimas (neįgaliems vaikams ir neįgaliems suaugusiems iki 21 m.), maitinimo, asmens higienos paslaugų organizavimas, psichologinė psichoterapinė pagalba, pagalba rengiantis, maitinantis, prausiantis ir kito pobūdžio pagalba, kasdieninio gyvenimo įgūdžių ugdymas ir palaikymas, darbinių įgūdžių ugdymas, transporto organizavimas, sveikatos priežiūros paslaugų organizavimas, kitos paslaugos, reikalingos asmeniui pagal jo savarankiškumo lygį.
. Dienos socialinė globa teikiama nuo 3 iki 8 valandų per dieną, iki 5 dienų per savaitę  Įstaigos darbo valandomis ir darbo dienomis. 
. Trumpalaikė socialinė globa – tai visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba, tačiau nereikalingas intensyvus gydymas. Trumpalaikė socialinė globa taip pat gali būti teikiama asmens, kuriam teikiamos dienos ir / ar trumpalaikės socialinės globos paslaugos, šeimos nariams, globėjams, rūpintojams, kai dėl tam tikrų priežasčių (ligos, komandiruotės, atostogų, šeimos ar darbo įsipareigojimų ir kt.) jie laikinai negali prižiūrėti ar rūpintis tuo asmeniu. Paslaugos sudėtis: informavimas, konsultavimas, tarpininkavimas ir atstovavimas, apgyvendinimas, laisvalaikio organizavimas, maitinimo organizavimas, psichologinė pagalba, kasdienio gyvenimo įgūdžių ugdymas ir palaikymas, asmens higienos paslaugų organizavimas, sveikatos priežiūros paslaugos, darbinių įgūdžių ugdymas, ugdymo organizavimas (neįgaliems vaikams ir turintiems negalią suaugusiems asmenims iki 21 metų).
. Trumpalaikė socialinė globa teikiama ne mažiau kaip 12 val. per parą, iki 6 mėn. per metus arba iki 5 parų per savaitę neterminuotai Įstaigoje.
. Teikiamos dienos  ir trumpalaikės socialinės globos  paslaugos (toliau – Paslaugos) sudėtis priklauso nuo paslaugas teikiančios Įstaigos galimybių, teikiamų paslaugų rūšies ir Paslaugos gavėjui nustatyto Paslaugos poreikio.

 SKYRIUS


. Paslaugos teikiamos neįgaliems asmenims, turintiems proto, psichikos ar kompleksinę negalią:
. deklaravusiems gyvenamąją vietą Joniškio rajono savivaldybėje, artimiausioje šias Paslaugas teikiančioje Įstaigoje;
. deklaravusiems gyvenamąją vietą kitoje savivaldybėje, jei yra laisvų vietų Įstaigoje ir  asmuo yra ugdomas savivaldybės ugdymo Įstaigoje. 
Punkto pakeitimai:
Nr. T-125,
2018-05-17,
paskelbta TAR 2018-05-22, i. k. 2018-08173            

. Asmuo (įgaliotas asmuo, globėjas (rūpintojas), bendruomenės nariai ar kiti suinteresuoti asmenys, nurodę priežastį, dėl kurios asmuo (vienas iš suaugusių šeimos narių) negali to padaryti pats), dėl Paslaugų skyrimo ir jų poreikio vertinimo kreipiasi į  gyvenamosios vietos seniūniją ir pateikia:
. užpildytą prašymą-paraišką gauti socialines paslaugas (formą SP-8, patvirtintą Lietuvos Respublikos socialinės apsaugos ir darbo ministro 2005 m. birželio 27 d. įsakymu Nr. A1-183). Asmuo prašymą-paraišką gali teikti ir elektroniniu būdu, jeigu valstybės elektroninės valdžios sistemoje teikiama tokios rūšies elektroninė paslauga;
. asmens tapatybę patvirtinantį dokumentą (pasą, asmens tapatybės kortelę, leidimą nuolat gyventi Lietuvoje, laikinąjį piliečio pažymėjimą); 
. pažymą apie deklaruotą gyvenamąją vietą arba pažymą, patvirtinančią, kad jis įtrauktas į gyvenamosios vietos neturinčių asmenų apskaitą (tik tuo atveju, kai Lietuvos Respublikos piliečio pase ar leidime nuolat gyventi Lietuvos Respublikoje nėra  įrašo apie gyvenamąją vietą arba nėra duomenų gyvenamosios vietos apskaitos dokumentuose);
. pažymą apie pajamas (kai tokių duomenų nėra socialinės paramos apskaitos sistemoje „Parama“ ir socialinės paramos informacinėje sistemoje (toliau – SPIS).
. Seniūnijos socialinio darbo specialistas nustato Paslaugų poreikį, vadovaudamasis tai reglamentuojančiais teisės aktais.
. Jei seniūnijos socialinio darbo specialistui reikalinga papildoma informacija, susijusi su  Paslaugos poreikio vertinimu, jis gali pareikalauti iš asmens papildomų dokumentų.
. Seniūnijos socialinio darbo specialistas asmens prašymą registruoja socialinės paramos apskaitos sistemoje „Parama“, jo duomenis suveda į SPIS ir pateikia skyriaus atsakingam specialistui.
. Skyriaus atsakingas specialistas, gavęs iš seniūnijos asmens prašymą-paraišką:
. įvertina ir apskaičiuoja asmens finansines galimybes mokėti už Paslaugas;
. parengia sprendimą dėl Paslaugų skyrimo.
. Paslaugos skiriamos Skyriaus vedėjo sprendimu per 14 kalendorinių dienų nuo seniūnijos socialinio darbo specialisto Paslaugų poreikio vertinimo išvadų pateikimo Skyriui dienos, o nutraukiamos per 3 kalendorines dienas nuo informacijos pateikimo Skyriui dienos.
. Skyriaus atsakingas specialistas suveda duomenis į SPIS ir perduoda Įstaigai dokumentus dėl Paslaugų skyrimo.
. Įstaiga informuoja asmenį apie paslaugų skyrimą. Įstaiga su paslaugos gavėju (jo teisėtais atstovais) sudaro sutartį (sutarties forma tvirtinama Įstaigos direktoriaus įsakymu), kurioje nustatomos Paslaugų teikimo sąlygos, teikimo laikas, konkretus asmens mokėjimo už paslaugą dydis pinigine išraiška, mokėjimo tvarka, finansinių galimybių vertinimo iš naujo dėl asmens (šeimos) pajamų pokyčių, įvykusių per šių paslaugų gavimo laiką, sąlygos, šalių teisės, pareigos ir kitos paslaugų teikimo ir nutraukimo sąlygos. Sutartį pasirašo Paslaugos gavėjas (jo teisėtas atstovas) ir Įstaigos direktorius ar jo įgaliotas asmuo. 
. Paslaugų teikimą asmeniui organizuoja Įstaiga, vadovaudamasi Įstaigos vadovo nustatyta  tvarka, kuri turi būti suderinta su Skyriumi.
. Įstaiga kiekvieną dieną pildo asmenų lankomumo žurnalą (forma tvirtinama Įstaigos direktoriaus įsakymu). 
. Pasikeitus asmens, kuriam teikiamos Paslaugos, sveikatos būklei, socialinėms aplinkybėms, Įstaigos socialiniai darbuotojai iš naujo vertina asmens socialinių paslaugų poreikį. 
. Teikiant Paslaugas iškilus problemų, susijusių su asmens sveikatos būklės pasikeitimais, saugumu, ar kitoms aplinkybėms, Įstaigos administracija apie tai informuoja asmens globėją (rūpintoją), asmens šeimos narius ir (ar) giminaičius. Esant konfliktinei situacijai Įstaigos administracija informuoja Skyrių.

 SKYRIUS


. Asmens (šeimos) finansinės galimybės mokėti už socialines paslaugas ir mokesčio už socialines paslaugas dydis vertinamas vadovaujantis Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583 (Lietuvos Respublikos Vyriausybės 2017 m. gruodžio 20 d. nutarimo Nr. 1115 redakcija) ir šiuo Tvarkos aprašu.
. Skaičiuojant šeimos pajamas, imamos visų šeimos narių vidutinės 3 paskutinių iki kreipimosi dėl Paslaugų skyrimo mėnesių pajamos, nurodytos Lietuvos Respublikos socialinių paslaugų įstatymo 30 straipsnio 1 dalies 1–6 punktuose.
. Paslaugos gavėjas privalo pranešti Įstaigai, o Įstaiga – Skyriui apie pajamų pokyčius per Paslaugos gavimo laiką.
. Skyrius, gavęs informaciją apie asmens (šeimos) pajamų pokyčius per Paslaugų gavimo laiką, finansines galimybes iš naujo įvertina ne vėliau kaip per 3 mėnesius nuo minėtos informacijos gavimo. Perskaičiavus asmens finansines galimybes, Paslaugos gavėjas už Paslaugas moka nuo to mėnesio, nuo kurio pasikeitė pajamos.
. Asmuo moka už vieną kalendorinį mėnesį teikiamą dienos socialinę globą:
. vieno gyvenančio asmens, kurio pajamos mažesnės už valstybės remiamų pajamų dvigubą dydį, mokėjimo už dienos socialinę globą dydis yra 10 procentų asmens pajamų;
. vieno gyvenančio asmens, kurio pajamos yra didesnės už valstybės remiamų pajamų dvigubą dydį, mokėjimo už dienos socialinę globą dydis yra 15 procentų asmens pajamų;
. asmens, gyvenančio šeimoje, kurios pajamos vienam šeimos nariui yra mažesnės už valstybės remiamų pajamų dvigubą dydį, mokėjimo už dienos socialinę globą dydis yra 10 procentų asmens pajamų;
. asmens, gyvenančio šeimoje, kurios pajamos vienam šeimos nariui yra didesnės už valstybės remiamų pajamų dvigubą dydį, bet mažesnės už valstybės remiamų pajamų trigubą dydį, mokėjimo už dienos socialinę globą dydis yra 15 procentų asmens pajamų;
. asmens, gyvenančio šeimoje, kurios pajamos vienam šeimos nariui yra didesnės už valstybės remiamų pajamų trigubą dydį, bet mažesnės už valstybės remiamų pajamų keturgubą dydį, mokėjimo už dienos socialinę globą dydis yra 20 procentų asmens pajamų;
. asmens, gyvenančio šeimoje, kurios pajamos vienam šeimos nariui yra didesnės už valstybės remiamų pajamų keturgubą dydį, mokėjimo už dienos socialinę globą dydis yra 30 procentų asmens pajamų.
Punkto pakeitimai:
Nr. T-54,
2020-04-16,
paskelbta TAR 2020-04-17, i. k. 2020-08090            

. Asmuo moka už vieną kalendorinį mėnesį teikiamą trumpalaikę  socialinę globą:
. vienas gyvenantis asmuo moka 60 procentų savo pajamų. Tais atvejais, kai asmuo pagal Lietuvos Respublikos valstybinių šalpos išmokų įstatymą gauna slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 procentų) skiriama mokesčiui už trumpalaikę socialinę globą padengti;
. asmuo, gyvenantis šeimoje, kurios pajamos vienam šeimos nariui neviršija valstybės remiamų pajamų trigubo dydžio, moka 70 procentų asmens pajamų. Tais atvejais, kai paslaugas gaunantis asmuo pagal Lietuvos Respublikos valstybinių šalpos išmokų įstatymą gauna slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 procentų) skiriama mokesčiui už trumpalaikę socialinę globą padengti;
. asmuo, gyvenantis šeimoje, kurios pajamos viršija valstybės remiamų pajamų trigubą dydį, moka 80 procentų asmens pajamų. Tais atvejais, kai paslaugas gaunantis asmuo pagal Lietuvos Respublikos valstybinių šalpos išmokų įstatymą gauna slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 procentų) mokesčiui už trumpalaikę socialinę globą padengti;
. krizių atvejais, kai socialinę riziką patiriantis suaugęs asmuo patiria fizinį ar psichologinį smurtą arba kyla grėsmė jo fiziniam ar emociniam saugumui, sveikatai ar gyvybei, trumpalaikė socialinė globa 30 kalendorinių dienų teikiama nemokamai. 
Papildyta papunkčiu:
Nr. T-54,
2020-04-16,
paskelbta TAR 2020-04-17, i. k. 2020-08090        

. Mokesčio dydis už Paslaugas nustatomas proporcingai teikiamos Paslaugos trukmei. Tais atvejais, kai asmuo, gaunantis Paslaugas, maitinasi savo lėšomis, mokesčio už Paslaugas dydis mažinamas proporcingai ta dalimi, kuria sumažėja Paslaugos kaina, kai į ją neįskaičiuojamos maitinimosi išlaidos.
. Įstaigos teikiamų Paslaugų kaina nustatoma vadovaujantis Įstaigos veiklą reglamentuojančių teisės aktų nustatyta tvarka.  
. Įstaiga apskaičiuoja paslaugos mokėjimo dydį, duomenis suveda į SPIS.
. Surinktos lėšos už paslaugas įtraukiamos į apskaitą ir pervedamos į savivaldybės iždo sąskaitą vadovaujantis tai reglamentuojančiais teisės aktais.
. Paslaugų gavėjai gali būti atleidžiami nuo mokesčio už Paslaugas kalendorinius metus šiais atvejais:
. kai asmuo (šeima) augina neįgalų vaiką, kuriam nustatyta nuolatinė slauga ir šeimos pajamos neviršija 3 VRP, – 30 proc. mokesčio dydžio; 
. kai asmuo (šeima) augina 2 neįgalius vaikus, kuriems nustatyta nuolatinė slauga ir šeimos pajamos neviršija 3 VRP, – 50 proc. mokesčio dydžio.
. Asmuo (šeima) dėl atleidimo už Paslaugas kreipiasi į savivaldybę, pateikia raštišką prašymą ir aplinkybes pateisinančius dokumentus.
. Seniūnijos socialinio darbo specialistas tikrina paslaugų gavėjo buities ir gyvenimo sąlygas, surašo buities tyrimo aktą ir išvadas pateikia savivaldybės administracijos direktoriui.
. Savivaldybės administracijos direktorius priima sprendimą dėl asmens atleidimo / neatleidimo nuo mokesčio už teikiamas Paslaugas.

 SKYRIUS


. Paslaugos teikimas gali būti sustabdomas Paslaugos gavėjo gydymosi stacionarioje sveikatos priežiūros įstaigoje metu, pateikus Įstaigai prašymą.
. Paslaugos teikimas nutraukiamas:
. asmens raštišku prašymu;
. Paslaugų gavėjui išvykus į kitą savivaldybę, užsienio valstybę;
. Paslaugų gavėjui atsisakius mokėti už suteiktas Paslaugas;
. Paslaugų gavėjui mirus;
. kai kuri nors iš šalių nevykdo sutartyje numatytų įsipareigojimų arba juos vykdo netinkamai;
. paaiškėjus, kad asmuo, besikreipiantis dėl Paslaugų (vienas iš suaugusių šeimos narių, jo globėjas, rūpintojas), sąmoningai pateikė neteisingą informaciją Paslaugų poreikiui nustatyti arba dirbtinai pablogino sąlygas, norėdamas gauti Paslaugą;
. Paslaugų gavėjui  paskyrus kitas Paslaugas;
. Paslaugų gavėjui daugiau kaip 3 mėnesius iš eilės nelankius Įstaigos be svarbių priežasčių;
. kitais Lietuvos Respublikos civiliniame kodekse nustatytais atvejais.
. Nutraukus Paslaugos teikimą, Paslaugų gavėjas (vienas iš suaugusių šeimos narių) ar jo globėjas (rūpintojas), kiti suinteresuoti asmenys už Paslaugas privalo visiškai atsiskaityti per 20 darbo dienų. Susidarius skolai, ją išieško Įstaiga teisės aktų nustatyta tvarka.
 SKYRIUS


. Paslaugos gavėjas dėl netinkamai teikiamų Paslaugų pirmiausia kreipiasi į Įstaigos vadovą, o situacijai nepasikeitus į savivaldybės administracijos direktorių.
. Įstaiga atsako už kokybišką Paslaugų teikimą. Siekdama teikti efektyvias ir kokybiškas Paslaugas Įstaiga bendradarbiauja su Skyriumi, ugdymo, sveikatos priežiūros ir kitoms įstaigomis.
. Ginčai dėl savivaldybės administracijos priimtų sprendimų nagrinėjami Administracinių bylų teisenos įstatymo nustatyta tvarka.

___________________
Priedo pakeitimai:
Nr. T-51,
2018-03-29,
paskelbta TAR 2018-04-04, i. k. 2018-05273            

1 priedas. Neteko galios nuo 2016-11-05
Priedo naikinimas:
Nr. T-180,
2016-11-03,
paskelbta TAR 2016-11-04, i. k. 2016-26348        

Nr. T-83,
2014-06-19,
paskelbta TAR 2014-06-23, i. k. 2014-09005                
Dėl Joniškio rajono savivaldybės tarybos 2013 m. gegužės 30 d. sprendimo Nr. T-85 „Dėl Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašo patvirtinimo“ pakeitimo

Dėl Joniškio rajono savivaldybės tarybos 2013 m. gegužės 30 d. sprendimo Nr. T-85 „Dėl Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašo patvirtinimo“ pakeitimo

3.

                    Joniškio rajono savivaldybės taryba, Sprendimas
                
Nr. T-245,
2015-12-17,
paskelbta TAR 2015-12-21, i. k. 2015-20059                
Dėl Joniškio rajono savivaldybės tarybos 2013 m. gegužės 30 d. sprendimo Nr. T-85 „Dėl Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašo patvirtinimo“ pakeitimo

4.

                    Joniškio rajono savivaldybės taryba, Sprendimas
                
Nr. T-180,
2016-11-03,
paskelbta TAR 2016-11-04, i. k. 2016-26348                
Dėl Joniškio rajono savivaldybės tarybos 2013 m. gegužė 30 d. sprendimo Nr. T-85 „Dėl Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašo patvirtinimo“ papildymo

5.

                    Joniškio rajono savivaldybės taryba, Sprendimas
                
Nr. T-51,
2018-03-29,
paskelbta TAR 2018-04-04, i. k. 2018-05273                
Dėl Joniškio rajono savivaldybės tarybos 2013 m. gegužės 30 d. sprendimo Nr. T-85 „Dėl Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašo patvirtinimo“ pakeitimo

6.

                    Joniškio rajono savivaldybės taryba, Sprendimas
                
Nr. T-125,
2018-05-17,
paskelbta TAR 2018-05-22, i. k. 2018-08173                
Dėl Joniškio rajono savivaldybės tarybos 2013 m. gegužės 30 d. sprendimo Nr. T-85 „Dėl Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašo patvirtinimo“ pakeitimo

7.

                    Joniškio rajono savivaldybės taryba, Sprendimas
                
Nr. T-54,
2020-04-16,
paskelbta TAR 2020-04-17, i. k. 2020-08090                
Dėl Joniškio rajono savivaldybės tarybos 2013 m. gegužės 30 d. sprendimo Nr. T-85 „Dėl Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašo patvirtinimo“ pakeitimo

